Ne anaveze Goodman treser ebet, neuze e c’halvas Funnies, Inc. gant ar pal kaout bannoù-treset. An dra gentañ embannet a voe Marvel Comics (hag a zeuas da vezañ Marvel Mystery Comicsadalek an eil niverenn) a voe embannet e miz Here 1939. Enni e oa troioù-kaer an Den Etev-Goulaouiñ gant Carl Burgos ha re Namor gant Bill Everett<ref>E-barzh Marvel Comics #1 e oa troioù-kaer an Ael, Ka-Zar haroz ar janglenn, ha troioù-kaer an dudenn western anvet The masked raider</ref>. Mat e voe gwerzhet, met war gresk ez eas ar gwerzhañ da vat adalek miz Meurzh 1941, pa voe krouet Captain America, un haroz brogarour ijinet gant Joe Simon ha Jack Kirby : ouzhpenn ur million a skouerennoùa voe gwerzhet. Goude Marvel Mystery Comics e re all anvet Daring Mystery Comics (1940), Mystic Comics (miz Meurzh 1940), Human Torch Comics (diskar-amzer 1940), Captain America Comics #1 (miz Meurzh 1941), The Submariner (nevez-amzer 1941), USA Comics (miz Eost 1941), All Winners Comics (hañv 1941), Young allies Comics (hañv 1941), Kid Comics (miz C’hwevrer 1943).